Case ID: 1174781
Sentence 6: İddiaçı cavabdehə qarşı iddia ərizəsi ilə Sumqayıt Apellyasiya Məhkəməsinə müraciət edərək MSK-nın 2020-ci il 25 fevral tarixli, 33/418 nömrəli qərarının qanunsuz olduğu üçün ləğv edilməsini, 41 saylı Sumqayıt birinci seçki dairəsi üzrə səsvermənin keçirilməsi, səsvermənin nəticələrinin müəyyənləşdirilməsi zamanı seçki dairəsi üzrə yol verilən qanun pozuntuları seçicilərin iradəsini müəyyənləşdirməyə imkan vermədiyi üçün həmin seçki dairəsi üzrə səsvermənin nəticələrinin etibarsız hesab edilməsini, 41 saylı Sumqayıt birinci seçki dairəsi üzrə təkrar seçkilərin keçirilməsi, seçki qanunvericiliyinin tələblərini pozan və əməllərində cinayət tərkibi olan komissiya üzvlərinin və vəzifəli şəxslərin məsuliyyətə cəlb olunması üçün seçki qanunvericiliyinin tələblərinə müvafiq olaraq hüquq-mühafizə orqanlarına müraciət edilməsini xahiş etmişdir.İddiaçının əsaslandırması: İddianın əsaslarına görə, iddiaçının “İnsan hüquqlarının və əsas azadlıqların müdafiəsi haqqında” Konvensiyaya dair 1 saylı Protokolun 3-cü maddəsi ilə təminat altına alınan seçki hüquqları əsaslı və sistematik şəkildə pozulmuşdur.